કેબિનેટ મંત્રી અને ભાજપના નેતા નીતિન ગડકરીએ પત્રકારોને જણાવ્યું કે, સવારે સાડા છ વાગ્યાની આસપાસ તેમની કારને અકસ્માત થયો હતો. અકસ્માત બાદ તેમને જોરદાર ધક્કો લાગ્યો હતો અને તેઓ કારમાં પડી ગયા હતા. બાદમાં તેમણે સુરક્ષા કર્મી પાસે પાણી માંગ્યું હતું અને બાદમાં કહ્યું હતું કે મને હોસ્પિટલ લઇ જાઓ, પરંતુ બાદમાં તેમનું હૃદય બંધ પડી ગયું હતું. ડોકર્ટર્સે ઘણા પ્રયાસો કર્યા પરંતુ તેમનું હૃદય ફરી ચાલું થયું નહોતું. 7.45 વાગ્યે ડોક્ટર્સે તેમને મૃત જાહેર કરવામાં આવ્યા હતા. તેમને કારમાં પડી જતા મોઢાના ભાગે ઇજા થઇ હતી અને બાદમાં તેમનું હૃદય બંધ પડી ગયું હતું. ડોક્ટર્સે સૌથી પહેલા હર્ષવર્ધનને આ અંગે જાણ કરી હતી. વડાપ્રધાન નરેન્દ્ર મોદીનો ફોન આવ્યો હતો અને તેમને ભાજપ કાર્યાલય ખાતે આવવા જણાવાયું છે. હાલ તેમના શરીરનું પોસમોર્ટમ કરવામાં આવશે અને 12.30 વાગ્યાની આસપાસ તેમને ભાજપ કાર્યાલય લાવવામાં આવશે. ત્યારબાદ ખાસ પ્લેન થકી તેમના મૃતદેહને લાતુર લઇ જવામાં આવશે, જ્યાંથી તેમના મૃતદેહનો બીડ નજીક પગલી ગામે અંતિમ સંસ્કાર કરવામાં આવશે.